CELEX: 62018TN0306
Language: hr
Date: 2018-05-16 00:00:00
Title: Predmet T-306/18: Tužba podnesena 16. svibnja 2018. – Mađarska protiv Komisije

201807130722004362018/C 268/483062018TC26820180730HR01HRINFO_JUDICIAL20180516394021Predmet T-306/18: Tužba podnesena 16. svibnja 2018. – Mađarska protiv Komisije
 ---documentbreak--- C2682018HR3910120180516HR0048391402Tužba podnesena 16. svibnja 2018. – Mađarska protiv Komisije
   (Predmet T-306/18)2018/C 268/48Jezik postupka: mađarski
      Stranke
   
   
      Tužitelj: Mađarska (zastupnici: M. Z. Fehér, G. Koós i G. Tornyai, agenti)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            poništi Odluku Komisije (EU) 2018/262 оd 14. veljače 2018. o predloženoj građanskoj inicijativi pod nazivom „We are a welcoming Europe, let us help!” (
                  1
               )
         
      
            —
         
         
            Komisiji naloži snošenje troškova.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
            1.
         
         
            Prvi tužbeni razlog, koji se temelji na povredi članka 4. stavka 2. točaka (b), (c) i (d) i stavka 3. Uredbe (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (
                  2
               )
            Prvi i drugi dio europske građanske inicijative registrirane pobijanom odlukom očito izlaze iz okvira ovlasti Komisije da podnese prijedlog pravnog akta Unije za provedbu Ugovorâ. Iz tog se razloga registracijom inicijative krši članak 4. stavak 2. točka (b) i stavak 3. Uredbe (EU) br. 211/2011. Usto, prvi dio inicijative očito je zlouporaba i protivi se stoga također članku 4. stavku 2. točki (c) Uredbe (EU) br. 211/2011, dok, što se drugog dijela tiče, valja istaknuti da može imate posljedice koje su suprotne vrijednostima Unije utvrđenima u članku 2. UEU-a, zbog čega se pak protivi članku 4. stavku 2. točki (d) Uredbe (EU) br. 211/2011.
         
      
            2.
         
         
            Drugi tužbeni razlog, koji se temelji na povredi članka 296. UFEU-a i članka 41. Povelje Europske unije o temeljnim pravima
                        —
                     
                     
                        Pobijana odluka ne ispunjava zahtjeve koji proizlaze iz obveze obrazlaganja, zbog čega se njome krši povreda obveze obrazlaganja utvrđena u članku 296. UFEU-i pravo na dobru upravu utvrđeno u članku 41. Povelje Europske unije o temeljnim pravima. U bitnome, u pobijanoj odluci ne navode se razlozi zbog kojih je Komisija smatrala da u pogledu trećeg dijela inicijative postoji primjerena pravna osnova i Unijina zakonodavna ovlast, to jest da je ispunjen zahtjev u pogledu registracije utvrđen u članku 4. stavku 2. točki (b) Uredbe (EU) br. 211/2011.
                     
                  
      (
         1
      )	SL 2018., L 49, str. 64.
   (
         2
      )	SL 2011., L 65, str. 1. (SL, posebno izdanje na hrvatskom jeziku, poglavlje 20., svezak 1, str. 31.)